نهاد فتحي الصحفية المغربية لي ماشي مسلمة وديما كانت كتعلن هادشي، مشات للقنصلية ديال المغرب فسويسرا باش تسجل عقد الزواج ديالها، وهي تزوجات حسب القانون السويسري، ولكن حسب أقوالها كانت القنصلية موسخة فيها ريحة المرقة، وأوسخ مقاطعة فبرشيد أنقى من هاد القنصلية المغربية فسويسرا لي فواحد من أنقى بلدان العالم. بالإظافة الى وسخ القنصلية، موظفيها أغلبهم كانو موسخين حتى فدماغهم، وبداو كيسولوها أسئلة شخصية عليها وعلى راجلها، “واش سلم” “واش القضيب ديالو باقي بالجلدة ولا قطعها”، ونهاد أكدات فالفيديو لي دارت على هاد الحادثة أنها أصلا تجنبات الزواج فالمغرب على ود هاد دخول الصحة، وقررات تزوج فسويسرا غير باش تهرب من بحال هاد الموقف. ولكن هاهي طاحت فيه بمجرد دخلات لإدارة مغربية فسويسرا، نفس العقلية غير البلاد لي مبدلة. نهاد دارت فيديو لي خالق ضجة فالويب حاليا، ولي كتعاود فيه على هاد الموقف وعلى كيفاش كيتعاملو موظفي القنصلية المغربية مع المغربيات لي كيتزوجو بأجنبي وكيفاش كيبقاو يسولوهم بإنتقاص منهم، من غير جوج موظفين لي شهدات فيهم أنهم كيقوموا بواجبهم على أكمل وجه. { var js, fjs = d.getElementsByTagName ; if ) return; js = d.createElement ; js.id = id; js.src = ' fjs.parentNode.insertBefore ;} ); نهاد فتحي مشات تسجل عقد زواج ديالها فقنصلية المغرب فسويسرا ولقاتها موسخة فيها ريحة المرقة وبداو كيسولوها على قضيب راجلها واش مطهر او باقي بميكتو Publiée par GOUD sur Mercredi 30 janvier 2019 
نهاد فتحي الصحفية المغربية: انا ماشي مسلمة وهربت من تعقيدات الزواج بالأجنبي فالمغرب وطحت فيها فقنصلية المغرب فسويسرا لي أوسخ من أي مقاطعة فبرشيد